Пастановы Галоўнага судовага выканаўцы Рэспублікі Беларусь могуць быць абскарджаны (апратэставаны) на працягу дзесяці дзён з дня іх атрымання. Дзеянні (бяздзейнасць) Галоўнага судовага выканаўцы Рэспублікі Беларусь могуць быць абскарджаны (апратэставаны) на працягу дзесяці дзён з дня здзяйснення такіх дзеянняў (выяўлення факта такой бяздзейнасці) або з дня, калі асоба, якая падае скаргу (пратэст), не апавешчаная аб часе і месцы здзяйснення гэтых дзеянняў, даведалася або павінна была даведацца аб іх здзяйсненні. Тэрмін, прадугледжаны часткамі другой і трэцяй гэтага артыкула, можа быць адноўлены ў парадку, устаноўленым артыкулам 154 гэтага Кодэкса . 4 Артыкул 360 . Змест скаргі (пратэсту) Скаргі (пратэсты) на пастановы, дзеянні (бяздзейнасць) судовага выканаўцы, а таксама на пастановы, дзеянні (бяздзейнасць) кіраўніка органа прымусовага выканання, звязаныя з непасрэдным выкананнем выканаўчых дакументаў, павінны адпавядаць патрабаванням, устаноўленым артыкуламі 109 і 110 гэтага Кодэкса . У скарзе (пратэсце) таксама павінны быць указаны : найменне выканаўчага дакумента, у сувязі з выкананнем якога абскарджваюцца (апратэстоўваюцца) пастановы, дзеянні (бяздзейнасць) судовага выканаўцы, кіраўніка органа прымусовага выканання, нумар выканаўчага дакумента і дата яго выдачы, патрабаванні, якія ўтрымліваюцца ў выканаўчым дакуменце; найменне суда, іншага ўпаўнаважанага органа, прозвішча і ініцыялы службовай асобы, якія выдалі выканаўчы дакумент. Да скаргі (пратэсту) павінны быць прыкладзены дакументы, якія пацвярджаюць накіраванне копіі гэтай скаргі (пратэсту) і прыкладзеных да яе дакументаў бакам выканаўчага вядзення, судоваму выканаўцу , кіраўніку органа прымусовага выканання, пастановы, дзеянні (бяздзейнасць) якіх абскарджваюцца (апратэстоўваюцца), кіраўніку органа прымусовага выканання, які вынес пастанову па выніках разгляду скаргі (пратэсту), пададзенай у парадку, устаноўленым заканадаўствам аб выканаўчым вядзенні. Суддзя вяртае скаргу (пратэст) на пастановы, дзеянні (бяздзейнасць) судовага выканаўцы, а таксама на пастановы, дзеянні (бяздзейнасць) кіраўніка органа прымусовага выканання, звязаныя з непасрэдным выкананнем выканаўчых дакументаў, без разгляду ў выпадку, калі будзе выяўлена, што гэта скарга (пратэст) пададзена з парушэннем патрабаванняў, устаноўленых часткамі другой і трэцяй гэтага артыкула, артыкуламі 109 і 110 гэтага Кодэкса . 5 Артыкул 360 . Разгляд скаргі (пратэсту) Скаргі (пратэсты) на пастановы, дзеянні (бяздзейнасць) судовага выканаўцы, а таксама на пастановы, дзеянні (бяздзейнасць) кіраўніка органа прымусовага выканання, звязаныя з непасрэдным выкананнем выканаўчых дакументаў, разглядаюцца не пазней за дзесяць дзён з дня паступлення ў суд. Аб часе і месцы разгляду скаргі (пратэсту) апавяшчаюцца асоба, якая падала скаргу, пракурор, які прынёс пратэст, бакі выканаўчага вядзення, судовы выканаўца, кіраўнік органа прымусовага выканання, пастановы, дзеянні (бяздзейнасць) якіх абскарджваюцца (апратэстоўваюцца), а таксама кіраўнік органа прымусовага выканання, які вынес пастанову па выніках разгляду скаргі (пратэсту) на пастановы, дзеянні (бяздзейнасць) судовага выканаўцы, на пастановы, дзеянні (бяздзейнасць) кіраўніка органа прымусовага выканання, пададзенай у парадку, устаноўленым заканадаўствам аб выканаўчым вядзенні. Няяўка ўказаных асоб,